Isabel Cadenas

**Isabel Cadenas Cañón** (Basauri, Bizkaia, 1982) bizkaitar kazetari, idazle, soinu-dokumentalista eta audio-ekoizlea da, memoria historikoarekin eta giza eskubideen eta genero-ikuspegiaren lotutako gaietan espezializatua. 2021eko maiatzean, Kolonbiako Nazioarteko Kazetaritza Saria jaso zuen, *Una placa en mi pueblo* (Plaka bat nire herrian) soinu-erreportajeagatik. Bizkaitar idazle eta dokumentalistari ez-fikziozko podcast-aren saria eman diote eta Forbes aldizkariaren arabera urteko 50 onenen artean dago *De eso no se habla* podcast-a.

## Biografia 
### Ikasketak 
Ikasketa Kulturaletan doktorea da eta Historia Kulturaleko irakaslea New Yorkeko Unibertsitatean, Madrilen. MFA bat du sormen-idazketan (NYU), eta master bat Théâtre et Arts du Spectaclen (Université Paris III Sorbonne nouvelle).

### Lan ibilbidea 
Bere ibilbidean zehar soinu-kronikak eta dokumentalak egin ditu *Deutsche Welle*, *Radio Ambulante, Las Raras, Euskadi Irratia* eta *Cárncruda* komunikabideentzat. Bi poema-liburu argitaratu ditu: *Irse* (2010) eta *También eso era el verano* (2014). Saiakera ere argitaratu du: *Poética de la ausencia* (Cátedra, 2019).

*De eso no se habla (Horri buruz ez da hitz egiten)* seriea zuzendu du, isiltasunari buruzko ez-fikziozko podcast narratiboa, Laura Casielles, Vanessa Rousselot eta Paula Morais Montesekin batera. Horixe da PRX Google Podcasts Creator program-erako 12.000 izangairen artean aukeratu zen Europako proiektu bakarra. Google eta PRXen arteko lankidetza izan zen, podcastingaren munduan ordezkaritza txikiena duten ahotsei prestakuntza, orientazioa eta baliabideak emateko.

Uxue Juárez Gazteluk zuzentzen duen *Encuentro Poético Unicelularren* parte hartu zuen 2014an, bigarren edizioan. 2014ko ekainean Valerie Mejer poeta mexikarra izan zen topaketan, eta 2014ko azaroan Lola Nieto, Hasier Larretxea, Izaskun Gracia Odriozola, Regina Salcedo eta Isabel Cadenas Cañón poetak.

## Aintzatespenak 
* 2021eko maiatzean, "Colombine" nazioarteko kazetaritza-saria eman zioten Cadenasi hamargarren edizioan, '*Una placa en mi pueblo*' (Plaka bat nire herrian) soinu-erreportajearengatik. *De eso no se habla* Proiektuaren serieko 3. atala da. «Las 11 de Basauri» kasuari buruzkoa da atal hau. 1976an abortatu eta abortoak egiteagatik epaitu zituzten hamar emakume eta gizon bat. Ia hamar urteko epaiketaren ondoren, euren kasua 1985ean Espainian abortoa despenalizatu zuen legearen aurrekaria bihurtu zen. Saria Kazetarien Elkarteak  eta Almeriako Prentsa Elkarteak (AP-APAL) ematen du hainbat erakunderen babesarekin: Unicaja Fundazioa, Madrileko Prentsa Elkartearen (APM) eta Carmen de Burgos Fundazioa. Carmen de Burgos Seguí “Colombine” kazetariaren omenez ematen den saria da, emakumeek gizartean duten eginkizunaz arduratzen diren kazetarien lan profesionala aitortzeko eta hedabideetan jasota gera dadin.
* 2023ko maiatzean '''De eso no se habla'*  podcast-a Ez-fikziozkoen podcast saria irabazi du eta Forbes aldizkariaren arabera urteko 50 onenen artean *dago.*

## Erreferentziak 
## Kanpo estekak 
* Isabel Cadenasen artikuluak *Marean''.
* Isabel Cadenas-en artikuluak ElEguner.es-en.
* Proiektuaren webgune ofiziala Horri buruz ez da hitz egiten.